《次韵吴兴纪事一首》
宋代·刘一止

怀绂初辞玉帝宫，白蘋洲在乱云中。劝耕汉守宣恩诏，卖剑吴侬袭古风。

花好未应惭洛浦，酒香何羡过新丰。他年图画宾筵胜，锦瑟傍边有病翁。

作者简介：刘一止（1078～1160）字行简，号太简居士，湖州归安（今浙江湖州）人。宣和三年进士，累官中书舍人、给事中，以敷文阁直学士致仕。为文敏捷，博学多才，其诗为吕本中、陈与义所叹赏。有《苕溪集》。